**HAILUODON SEURAKUNTA**

**KIRKKONEUVOSTO Pöytäkirja 2/2017**

**AIKA:** Tiistaina 21.3.2017 klo 18.30

**PAIKKA:** Seurakuntasali

**LÄSNÄ:** Juntunen Timo, puheenjohtaja ( x )

Parrila Ulla, varapuheenjohtaja ( x )

Kalaja, Matti ( - )

Lepistö, Veli-Pekka ( x )

Paaso Miia ( - )

Tuhkanen Hannu ( x )

Vähämetsä Arto ( x )

Sipola Paavo, kirkkovaltuuston puheenjohtaja ( - )

Juntunen Päivi, taloussuunnittelija ( x )

**9 § KOKOUKSEN AVAUS**

Puheenjohtaja avasi kokouksen. Alkuhartautena virsi 600 ja rukous.

**10 § KOKOUKSEN LAILLISUUS JA PÄÄTÖSVALTAISUUS**

**Esitys**: Todetaan läsnäolijat ja päätetään kokouksen laillisuudesta ja päätösvaltaisuudesta.

**Päätös:** Kokous todettiin lailliseksi ja päätösvaltaiseksi.

**11 § PÖYTÄKIRJAN TARKASTAMINEN**

**Esitys**: Valitaan 2 pöytäkirjan tarkastajaa.

**Päätös**: Pöytäkirjan tarkastajiksi valittiin Veli-Pekka Lepistö ja Ulla Parrila

**12 § ASIALISTAN HYVÄKSYMINEN TYÖJÄRJESTYKSEKSI**

**Esitys:** Hyväksytään asialista kokouksen työjärjestykseksi.

**Päätös:** Asialista hyväksyttiin kokouksen työjärjestykseksi.

**13 § TOIMINTAKERTOMUS JA TILINPÄÄTÖS VUODELTA 2016**

**Asia:** Kirkkoneuvoston on annettava vuosittain kirkkovaltuustolle kertomus seurakunnan edellisen vuoden toiminnasta käsiteltäväksi yhdessä edellisen vuoden tilinpäätöksen kanssa (Liite). Kertomuksessa tulee olla ainakin seuraavat tiedot:

1)Yleiskatsaus seurakunnan toiminnan ja talouden kehityksestä päättyneellä tilikaudella;

2) Hallintoelinten kokoonpano ja toiminta;

3) Tiedot henkilöstöstä;

4) Seurakunnan väkiluvussa tapahtuneet muutokset;

5) Talousarvion mukaisen toiminnan ja talouden toteutuminen;

6) Tilikauden tuloksen muodostuminen ja toiminnan rahoitus;

7) Tilikauden tuloksen käsittely ja talouden tasapainottamistoimenpiteet;

8) Seurakunnan jäsenten ja luottamushenkilöiden tekemät aloitteet ja toimenpiteet niiden johdosta.

(KJ 9:6 , kirkkoneuvoston ohjesääntö §16)

**Esitys:**  Kirkkoneuvosto esittää kirkkovaltuustolle seurakunnan ja hautainhoitorahaston tilikauden tuloksen käsittelystä seuraavaa:

- toteaa, että seurakunnan tilikauden tulos on alijäämäinen 30 965,64 € ja hautainhoitorahaston tilinpäätös on alijäämäinen 442,14 €

- allekirjoittaa vuoden 2015 tilinpäätöksen KJ 15:9 mukaisesti ja jättää sen tilintarkastajalle tilintarkastus- kertomusta varten

- siirretään seurakunnan vuoden 2016 tilikauden alijäämä 30 965,64 € taseen omaan pääomaan edellisten tilikausien ylijäämä/alijäämä tilille

- siirretään hautainhoitorahaston vuoden 2016 tilikauden alijäämä 442,14 € taseen omaan pääomaan edellisten tilikausien ylijäämä/alijäämä tilille.

- hyväksytään seuraavien kustannuspaikkojen toimintakatteen ylitykset :

Kirkkovaltuusto- Kirkkoneuvosto- Taloushallinto- Kirkkoherranvirasto- Muut kirkolliset toimitukset - Aikuistyö - Muut seurakuntatilaisuudet - Tiedotukset ja viestintä- Diakoniarahasto- Hautausmaahallinto - Hautausmaakiinteistö - Kellotapuli

- esittää kirkkovaltuustolle, että se vahvistaa vuoden 2016 tilinpäätöksen ja myöntää vastuuvapauden tilivelvollisille.

**Päätös:**

Kirkkoneuvosto esittää kirkkovaltuustolle seurakunnan ja hautainhoitorahaston tilikauden tuloksen käsittelystä seuraavat asiat:

- toteaa, että seurakunnan tilikauden tulos on alijäämäinen 30 965,64 € ja hautainhoitorahaston tilinpäätös on alijäämäinen 442,14 €

- allekirjoittaa vuoden 2015 tilinpäätöksen KJ 15:9 mukaisesti ja jättää sen tilintarkastajalle tilintarkastus- kertomusta varten

- siirretään seurakunnan vuoden 2016 tilikauden alijäämä 30 965,64 € taseen omaan pääomaan edellisten tilikausien ylijäämä/alijäämä tilille

- siirretään hautainhoitorahaston vuoden 2016 tilikauden alijäämä 442,14 € taseen omaan pääomaan edellisten tilikausien ylijäämä/alijäämä tilille.

- hyväksytään seuraavien kustannuspaikkojen toimintakatteen ylitykset :

Kirkkovaltuusto- Kirkkoneuvosto- Taloushallinto- Kirkkoherranvirasto- Muut kirkolliset toimitukset - Aikuistyö - Muut seurakuntatilaisuudet - Tiedotukset ja viestintä- Diakoniarahasto- Hautausmaahallinto - Hautausmaakiinteistö - Kellotapuli

- esittää kirkkovaltuustolle, että se vahvistaa vuoden 2016 tilinpäätöksen ja myöntää vastuuvapauden tilivelvollisille.

**Muutoksenhakukielto: valmisteluasia**

**14 § TYÖRYHMÄN MIETINTÖ JA C-KANTTORIN VIRAN AUKI JULISTAMINEN**

**Asia:** Kirkkoneuvoston nimeämä työryhmä (Timo Juntunen, Paavo Sipola, Minna Maikkola, Anna-Liisa Piekkola ja Arto Vähämetsä) on kokouksessaan 13.3.2017 keskustellut seurakunnan työntekijöiden työnkuvista ja seurakunnan työstä yleisesti, jotta uuden kanttorin haku voitaisiin suorittaa parhaalla mahdollisella tavalla. Työryhmän mietintö sisältää seuraavat asiat:

1. Lähivuosina seurakunnan on varauduttava joko kanttorin tai diakonissan viran osa-aikaistamiseen. Työnkuvia voidaan joutua tällöin muuttamaan.
2. Vapaaehtoisten työn ja paikallisten toimijoiden kanssa tehtävän yhteistyön merkitys lisääntyy. Maallikko voi hoitaa diakonian tehtävien lisäksi esimerkiksi tiedotusasioita.
3. Seurakunnan kirkkoneuvoston tulee julistaa pikaisesti kanttorin virka auki ja hakea C-kanttoria kokoaikaiseen työhön. Mahdollisuus osa-aikaiseen työhön on myös mainittava. Tulevalta kanttorilta edellytetään valmiutta tehdä työtä laajalla työnkuvalla.

Virkasuhteeseen ottaminen edellyttää julkista hakumenettelyä. Sama säännös koskee myös työsopimussuhteisen toimen täyttämistä. Viran/toimen hakuilmoitukset on saatettava tiedoksi julkaisemalla ne työnantajan julkisten kuulutusten ilmoitustaululla sekä tarpeen vaatiessa muulla työnantajan päättämällä tavalla. Hakuaika on vähintään 14 kalenteripäivää ilmoituksen julkaisemisesta.

Seurakunnan C-kanttori on irtisanoutunut tehtävästään siten, että viimeinen työpäivä on 29.4.2017. Kanttori on vuosilomalla 10.2. – 29.4.2017. Kanttorin sijaisuutta hoitaa Timo Ustjugov 6 kk:n virkamääräyksellä 15.8. 2017 saakka.

**Esitys: Kirkkoneuvosto käynnistää valmistelut Hailuodon seurakunnan C-kanttorin viran täyttämisestä 1.6.2017 mennessä. Hakuaika 1.4. – 30.4.2017 klo 15.00 saakka. Kyselyihin vastaa kirkkoherra Timo Juntunen. Hakuilmoitus julkaistaan seurakunnan julkisten kuulutusten ilmoitustaululla, seurakunnan nettisivuilla sekä Oikotiepalvelussa. Kirkkoneuvosto valitsee haastattelutyöryhmän jäsenet (kirkkoherra + 2 – 3 jäsentä).**

**Päätös: Kirkkoneuvosto päätti jättää kanttorin viran haun työryhmälle uudelleen valmisteltavaksi. Taloussuunnittelija Päivi Juntunen tulee mukaan työryhmään.**

**Muutoksenhakukielto: valmisteluasia**

**15 § MUUT ASIAT**

1. Viranhaltijapäätös: palvelualan ammattiopiskelija Pinja Marjaniemi hoitaa siivoojan tehtäviä kirkolla, Elvi Järvelän jäätyä eläkkeelle. Työsopimus on aluksi määräaikainen, 6 kk:n sopimus.
2. Marianpäivän messu su 26.3 klo 10. Kirkkokahvilla vieraana taiteilija Kari Holma esitelmöimässä aiheesta Pohjois-Suomen kirkot. Esitelmä kuuluu Suomi 100-tapahtumasarjaan.
3. Malurin kirkkokortteja on seurakunnassa myynnissä 5 euron kappalehintaan. Korttiin on painettu Malurin Hailuotoa koskettava historiikki.

**16 § VALITUSOSOITUKSET JA PÖYTÄKIRJAN NÄHTÄVILLÄOLO**

**Asia:** Puheenjohtaja antaa valitusosoitukset ja tiedottaa tarkastetun pöytäkirjan nähtävillä oloajan ja – paikan. Kirkkoneuvoston pöytäkirjan nähtävillä

oloaika on 14 vrk.

**Päätös:** Valitusosoituksia ei ollut, koska päätökset olivat valmisteluasioita. Kirkkoneuvoston tarkastettu pöytäkirja pidetään nähtävillä kirkon ilmoitustaululla 24.3.2017 – 7.7.2017 välisen ajan.

**17 § KOKOUKSEN PÄÄTÖS**

Puheenjohtaja päätti kokouksen klo 20.25

Timo Juntunen

kirkkoneuvoston puheenjohtaja / sihteeri

Veli-Pekka Lepistö Ulla Parrila

pöytäkirjan tarkastaja pöytäkirjan tarkastaja